Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: a 104/1991. (VIII. 3.) Korm. rendelet alkalmazásától szociális
Paragraph Index: 295

2. § (1) bekezdésében deklarált jogállamiságból fakadó jogbiztonság alkotmányos elvét, valamint az 57. § (5) bekezdésében rögzített jogorvoslathoz való jog sérelmével is járt. A visszásság orvoslására az általános helyettes rövid úton (távbeszélőn) arra tett ajánlást, hogy panaszos kifogására az OKKH hozzon határozatot. Az OKKH elnöke az ajánlást elfogadta, a hivatal az árverési kifogásról alakszerű határozatot hozott. OBH 4751/1996. Társasház közös képviselője fordult panasszal az országgyűlési biztoshoz, mert a Fővárosi Vízművek Rt. mellékvízmérős számlázási szerződési feltételeit sérelmezte. Az országgyűlési biztos a jogbiztonság sérelmének gyanúja miatt indított vizsgálatot. Az rt. a közműves ivóvízellátásról és a közműves szennyvízelvezetésről szóló 38/1995. (IV. 5.) Korm. rendeletben nem szabályozott — fogyasztókra hátrányos — feltételeket írt elő a blankettaszerződés tervezetében. Az rt. mellékvízmérős számlázási szerződés tervezeteket juttatott el a fogyasztókhoz. Abban bevezette a „vízdíj fizető” fogalmát, a fogyasztótól való megkülönböztetés érdekében. Ilyet a kormányrendelet nem ismer. A leolvasásért és a számlakészítésért külön díjat számít fel még akkor is, ha a számlát a fogyasztó bevallása alapján készíti el. A vízmérő által mutatott mennyiségért a szolgáltató nem kívánt felelősséget vállalni, holott a mérő utólagos beszereléséhez hozzájárulása szükséges és a mérőóra hitelesítését is a legtöbb esetben ő végzi el. A vizsgálat megállapította, hogy az rt. a mellékvízmérőkre számlázási szerződéseket köt, holott a kormányrendelet 8. §-a értelmében az egyéni fogyasztókkal szolgáltatási szerződést kell kötnie. Így nem a társasházi közösséggel, hanem az egyénnel kerül jogviszonyba. A társasháztól egyetemleges felelősség címén az egyén hátralékát nem lehet behajtani. A bekötési vízórákra külön szerződést kell kötnie a közös képviselővel, mivel a vizsgálat idején hatályos társasházi tvr. értelmében a közös képviselő jogosult az önálló jogalanyisággal nem rendelkező társasház számára jogokat és kötelezettségeket szerezni. E szerződés alapján a közösség közös vízfogyasztásáért a társasház tagjai közösen felelnek. A számlák kiállításának alapja a bekötési vízmérőn mért víz mennyisége, ezért a Fővárosi Közgyűlés rendeletének 1. §

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes